EVER ชนซิลลิ่ง! รับรายได้โต-มาร์จิ้นพุ่ง ดันกำไรไตรมาส 2 กระฉูดเกือบ 2 เท่าตัว
EVER ชนซิลลิ่ง! รับรายได้โต-มาร์จิ้นพุ่ง ดันกำไรไตรมาส 2 กระฉูดเกือบ 2 เท่าตัว 
EVER ชนซิลลิ่ง! รับรายได้โต-มาร์จิ้นพุ่ง ดันกำไรไตรมาส 2 กระฉูดเกือบ 2 เท่าตัว
10 ส.ค. 2563

ผู้สื่อข่าวรายงานว่า ราคาหุ้นบริษัท เอเวอร์แลนด์ จำกัด (มหาชน) หรือ EVER ล่าสุด ณ เวลา 11.05 น. อยู่ที่ระดับ0.24  บาท ปรับตัวขึ้น 0.03 บาท หรือ 14.29% ด้วยมูลค่าการซื้อขาย 4.16 ล้านบาท
โดยราคาหุ้นปรับตัวขึ้นแรงทำจุดสูงสุดของวัน (Ceiling) ที่ระดับ 0.24 หลังจากบริษัท และบริษัทย่อย ประกาศผลดำเนินงานงวดไตรมาส 2/63 มีกำไรสุทธิ 119.05 ล้านบาท กำไรสุทธิต่อหุ้น 0.0306 บาท เพิ่มขึ้นเมื่อเทียบกับช่วงเดียวกันของปีก่อนที่มีกำไรสุทธิ 39.86 ล้านบาท กำไรสุทธิต่อหุ้น 0.0103 บาท
ทั้งนี้ผลการดำเนินงานของบริษัทและบริษัทย่อยตามงบการเงินไตรมาส 2/63 บริษัทมีรายได้รวมสำหรับงวด 3 เดือนเท่ากับ 720.25 ล้านบาท และมีกำไรสุทธิ 119.05 ล้านบาท เมื่อเทียบกับไตรมาส 2/62 มีกำไรสุทธิจำนวน 39.86 ล้านบาท เพิ่มขึ้น 198.69%
โดยกำไรขั้นต้นในไตรมาส 2/63 มีจำนวน 317.38 ล้านบาท เพิ่มขึ้น 26.19% จากไตรมาส 2/62 ที่มีกำไรขั้นต้น 251.50 ล้าบาท โดยมีกำไรจากกิจกรรมดำเนินงานในไตรมาส 2/63 จำนวน 213.54 ล้าบาท เพิ่มขึ้น 65.89% จากไตรมาส 2/62 ที่มีกำไรจากกิจกรรมดำเนินงาน 128.72 ล้านบาท
ขณะที่ในไตรมาส 2/63 บริษัทและบริษัทย่อยมีต้นทุนขายและการให้บริการรวม 396.47 ล้านบาท เปรียบเทียบกับไตรมาส 2/62 ที่มีจำนวน 712.25 ล้านบาท ลดลง 44.34% ซึ่งเป็นการลดลงตามสัดส่วนรายได้ที่ลดลง นอกจากนี้ในไตรมาส 2/63 บริษัทมีต้นทุนในการจัดจำหน่าย จำนวน 52.49 ล้านบาท ลดลง 23.33% เมื่อเทียบกับรอบระยะเวลาเดียวกันของปีก่อน มีสาเหตุหลักเป็นผลมาจากค่าใช้จ่ายในการโอนกรรมสิทธิ์ลดลงในทิศทางเดียวกันกับรายได้
อีกทั้งในไตรมาส 2/63 บริษัทและบริษัทย่อยต้นมีทุนทางการเงิน จำนวน 63.61 ล้านบาท โดยลดลงจำนวน 12.44 ล้านบาท หรือลดลง 16.35% ซึ่งเป็นผลจากการชำระคืนเงินกู้ยืมให้กับสถาบันการเงิน
 